b'\n_START_ARTICLE_\n\xc3\x85kerhumle\n_START_SECTION_\nKjennetegn\n_START_PARAGRAPH_\n\xc3\x85kerhumlen har nesten alltid gulbrun farge p\xc3\xa5 ryggsiden av brystet. De f\xc3\xb8rste leddene p\xc3\xa5 bakkroppen er normalt sorte, mens bakkroppsspissen er brun. Men det er en sv\xc3\xa6rt variabel art.\n_START_SECTION_\nSt\xc3\xb8rrelse\n_START_PARAGRAPH_\nM\xc3\xa5lene kan variere, og s\xc3\xa6rlig lengden er un\xc3\xb8yaktig da bakkroppen kan trekkes sammen eller strekkes ut._NEWLINE_Det kan noen ganger v\xc3\xa6re vanskelig \xc3\xa5 skille arbeiderne fra dronningene p\xc3\xa5 st\xc3\xb8rrelsen, da de st\xc3\xb8rste arbeiderne kan v\xc3\xa6re like store som en dronning. Minidronninger hos \xc3\xa5kerhumla forekommer, og de store arbeiderne i bolet kan da v\xc3\xa6re atskillig st\xc3\xb8rre enn dronningen._NEWLINE_Dronninger: Lengde 15\xe2\x80\x9318\xc2\xa0mm, Vingespenn: 28\xe2\x80\x9332\xc2\xa0mm_NEWLINE__NEWLINE_Arbeidere:  Lengde 9\xe2\x80\x9315\xc2\xa0mm, Vingespenn: 20\xe2\x80\x9328\xc2\xa0mm_NEWLINE__NEWLINE_Hanner: Lengde 12\xe2\x80\x9314\xc2\xa0mm, Vingespenn: 24\xe2\x80\x9327\xc2\xa0mm\n_START_SECTION_\nBolet\n_START_PARAGRAPH_\nBolet til \xc3\xa5kerhumla ligger sv\xc3\xa6rt ofte oppe p\xc3\xa5 bakken i gamle musebol. Men den kan ogs\xc3\xa5 sl\xc3\xa5 seg ned i fuglekasser. En sjelden gang kan bolet plasseres under bakken eller i husvegger. \xc3\x85kerhumla er en pocket-maker. Se Humler._NEWLINE_Bolene til \xc3\xa5kerhumla utvikler seg langsomt og produserer normalt arbeidere hele sommeren til langt p\xc3\xa5 h\xc3\xb8sten. Av og til kan man se et lite tvillingbol like ved det opprinnelige bolet. Dette kan v\xc3\xa6re grunnlagt av en ny dronning eller av og til av en arbeider. Hvis det er grunnlagt av en arbeider vil det bare produsere hanner. En sjelden gang kan ogs\xc3\xa5 en ung dronning overta etter gamledronninga slik at kolonien plutselig begynner \xc3\xa5 produsere nye arbeidere utp\xc3\xa5 sensommeren.\n_START_SECTION_\nUtbredelse\n_START_PARAGRAPH_\nVi finner \xc3\xa5kerhumla i hele Norge, men noe sparsomt i Finnmark.'